google/wiki40b huggingface dataset:
Vatne kommune

Vatne (NO-1530), er en tidligere kommune i Møre og Romsdal fylke. Opprinnelig (fra 1837) var Vatne del av Borgund formannskapsdistrikt. Skodje og Vatne ble fradelt som Skodje formannskapsdistrikt i 1849.
1. januar 1902 ble Vatne etablert som egen kommune med 1 547 innbyggere ved at Skodje kommune ble delt.

Kommuneadminstrasjonen

Administrasjonssenteret lå på Vatne. I 1963 ble det bygget nytt moderne adminstrasjonsbygg I Vatne sentrum.
Kommunen hadde felles lensmann med Skodje.

Utstrekning

Kommunen lå langs fjordene Samfjorden i vest, Vatnefjorden og Vestrefjorden samt strendene rundt Vatnehalvøya.
Ytterst i Vatnefjorden lå øya Tennøya, og nord for Romsdalsfjorden øyene Dryna og Midøy.

Grenser

Vatne kommune grenset i nord mot Romsdal tvers over Midøya. Ved to anledninger har grensejusteringer i den tidliger kommunen også endret grensene mellom de tidligere fogderiene Sunnmøre og Romsdal. Første gangen i 1838 og så ved kommunesammenslåingen i 1965.
Den gamle grensen er godt markert med skilt.

Kirke

Vatne kirkesokn er nevt i Aslak Bolts jordebok over Nidaros erkebispedømmes jordegods og eiendommer i 1432.  Det var bare en kirke i kommunen og kirkestedet lå på garden Grøt i Vatnebygda. I moderne tid har kirka vært plasser nærmere Vatneidet. Presten som var felles med Skodje fram til endringen av sognegrensene i 1965, bodde på prestegården på Skodje.

Bygder

Bygdene i kommunen var Dryna, Vestrefjord, Hellestranda, Vatne, Krogsæter, Tennfjord, Slyngstad, Samfjorden, Helland, Skår og Ertesvåg. Språkskillet mellom Sunnmørsdialekt og Romsdalsdialekt gikk tvers over Midøya.

Skoler

Det var 9 skolekretser i kommunen. Mangel på veier mellom kretsene gjorde at antallet skolekretser var høyt i forhold til folketallet.

Hovedvei

Veien over Vatneeidet fra Tennfjord til Os var tidlig opparbeidet og var en del av skysskaffer systemet på Vestlandet der kombinasjonen båt i fjorder og hesteskyss over eider var vesentlig. Som en del av dette kommunikasjonssystemet var det en landgangsvorr ved garden Os nord og en vorr i Eidsvik i sør. Veien var klassifisert som hovedvei ved kongelig resolusjon av 6.september 1824. Veien som i 1827 var forlenget til Eidsvik ble nedlagt som hovedvei i kongelig resolusjon i 1857. . 
I 1888 var veiene over Nakkedalen og Vestrefjorden mot Vestnes ferdige. I 1957 ble det bygget ferjeleie på Håbet sammen med Sør Aukra kommune i ferjesambandet Ørsnes Håbet som ble drevet av Misund-Ørsnes ferjesamband.

Industri

Allerede rundt 1910 ble det startet mekanisk industri i Tennfjordområdet. Etter andre verdenskrig ble det også startet konfeksjons og møbelindustri på Vatne.

Sammenslåing

1. januar 1965 ble det meste av Vatne (unntatt Dryna og området på Midøya) med 2 260 innbyggere, det meste av Haram og deler av Borgund, slått sammen til den nye Haram kommune. En del av administrasjonen av de nye kommunen ble liggende igjen på Vatne.
Dryna og Midøya i Vatne ble samtidig slått sammen med Sør-Aukra kommune til den nye Midsund kommune. De to kretsene fra Vatne hadde ved sammenslåingen 334 innbyggere.
Snøbrett under Vinter-OL 2014 – Parallellstorslalåm menn

Elimineringsrunde

Elimineringsrunden startet med åttendedelsfinaler, hvor den med best totaltid i hvert heat avanserte.
Jernbane i Nederland

Jernbane i Nederland består av et 2809 kilometer langt nettverk som blir vedlikeholdt av ProRail, Nederlands svar på jernbaneverket. Nettet blir brukt av en rekke private jernbaneselskaper, blant annet Veolia Transport, selv om det klart største er det statlige Nederlandse Spoorwegen.

Historie

Den første nederlandske jernbanen ble bygget og innviet i 1839, på en kort strekning mellom Amsterdam og Haarlem, og ble deretter raskt utvidet til Den Haag og Rotterdam. Den hadde opprinnelig bredspor (1945 mm), men ble omstilt til normalspor (1435 mm) i 1866. Videre utvidelse av nettet skjedde i det 19. århundre for å forbinde resten av landet. Gjennom det 20. århundre ble hovedlinjene elektrifisert, den første var Hofpleinlijn i 1908.
Cobb-salat

Cobb-salat er en amerikansk salat laget av hakket salat (isbergsalat, brønnkarse, endivie og romanosalat), tomater, sprø bacon, kokt/grillet/ovnsbakt (men ikke stekt) kyllingbryst, hardkokte egg, avokado, gressløk, roquefort, løk og rødvinsvinaigrette. Sorte oliven er også ofte inkludert.
En måte å huske komponentene er med huskereglen «EAT COBB»: Egg, Avocado, Tomato, Chicken, Onion, Bacon, Blue cheese – legg deretter til salat.
Fylkesvei 3632

Fylkesvei 3632 går mellom Lia og Nilssevold i Grimstad kommune. Veien er 1,9 km lang.
Frem til 2019 hadde veien betegnelsen Fylkesvei 52.
Namibomeces

Utseende

En middelsstor (ca. 9 millimeter), slank, mørk trebukk med blålig metallglans. Antennene er svarte, tynne ve roten, kraftig fortykkede mot spissen, særlig hos hannen, og litt kortere enn kroppen. Hodet er ikke snuteformet forlenget. Pronotum er omtrent så langt som bredt, tønneformet uten tenner på sidene. Dekkvingene er jevnbrede. På beina er lårene svakt klubbeformede. For- og mellombeina er røde, bakbeina svarte.

Levevis

Larvene utvikler seg i ved av løvtrær.

Utbredelse

Arten er beskrevet fra Namibia.
Orry-Kelly

Biografi

Han ble født i Kiama i New South Wales i Australia, og var kjent som Jack Kelly. Moren hans, som var opptatt av hagearbeid, hentet navnet Orry fra en østerriksk blomst. Faren hans, William Kelly, hadde blitt født på Isle of Man og jobbet som herreskredder i Kiama. Kelly studerte kunst i Sydney, gikk i lære som skredder og arrangerte utstillinger i butikkvinduer.
Han reiste til New York i 1921 for å satse på en skuespillerkarriere. Der delte han leilighet med Charlie Spangles og Cary Grant. Kelly malte veggmalerier på en nattklubb, noe som etterhvert førte til at han fikk arbeid hos Fox Film Corporation sin avdeling på østkysten. I tillegg designet han kostymer og kulisser for Shubert-revyene og George White's Scandals på Broadway.
I 1932 flyttet Kelly til Hollywood, der han arbeidet for alle de store filmselskapene; Warner Bros., Universal Pictures, RKO Pictures, 20th Century Fox og Metro-Goldwyn-Mayer. Han designet for en rekke av de mest kjente skuespillerinnene, inkludert Bette Davis, Kay Francis, Olivia de Havilland, Katharine Hepburn, Dolores del Río,  Ava Gardner, Ann Sheridan, Barbara Stanwyck og Merle Oberon.
Kelly var kostymedesigner i en rekke kjente filmer, blant annet 42de gate (1933), Malteserfalken (1941), Casablanca (1942), Arsenikk og gamle kniplinger (1944), Harvey (1950), Oklahoma! (1955), Min fantastiske tante Mamie (1958) og Noen har det hett (1959). Han vant tre Oscar for beste kostymedesign, for En amerikaner i Paris, (1951) Les Girls (1957) og Noen har det hett (1959). I tillegg var han nominert for Gypsy – Stripteasedronningen (1962).
Under andre verdenskrig skrev Kelly spalten «Hollywood Fashion Parade» for International News Service, som ble eid av William Randolph Hearst.
Kelly døde av leverkreft i februar 1964. Han ble gravlagt på Forest Lawn Memorial Park i Hollywood Hills i California. Blant kistebærerne var Cary Grant, Tony Curtis, Billy Wilder og George Cukor. Minnetalen ble lest av Jack L. Warner. Kellys Oscar-statuetter gikk til Warners kone, Ann.
I 2000 ble han posthumt innlemmet i Costume Designers Guilds Hall of Fame.
Norges Grunnlov § 1

Norges Grunnlov § 1 er den første paragraf i Eidsvollsgrunnloven av 1814. Den slår fast at Norge har nasjonal suverenitet, og skal være et konstitusjonelt monarki. At monarkiet var «indskrenket» av lover vil si at det ikke var uinskrenket, absolutt monarki, slik styret hadde vært fra 1660 til 1814. Kongens (nå regjeringens) makt skulle stå under loven, ikke over den. 
At Norge skulle være et selvstændig rike innebar at uavhengiget i henhold til andre land. Norge hadde i 1814 vært de danske Oldenborg-kongens arveland, og i henhold til Kieltraktaten fra januar 1814 ble landet avstått til kongen av Sverige. Under riksforsamlingen på Eidsvold hadde det vært hard debatt mellom selvstendighetspartiet og unionspartiet om ordlyden i §1, ettersom formuleringen ville være til hinder for fred med Sverige. Etter forhandlingene med i Moss høsten 1814 var §1 en av grunnlovsbestemmelsene som måtte endres for å gjøre personalunionen med Sverige mulig. I 1905 ble loven endret tilbake igjen, slik den hadde vært i 1814, og ble sist endret av Stortinget 18. november 1905.  
I sin nåværende form lyder den «Kongeriket Norge er et fritt, selvstendig, udelelig og uavhendelig rike. Dets regjeringsform er innskrenket og arvelig monarkisk.»
Douglas Adams

Film, TV og radio (utdrag)

I 2016 hadde en TV-serie basert på romanen Dirk Gentry's Holistic Detective Agency premiere på Netflix. Serien var regissert av Max Landis, og hovedrollene ble spilt av Samuel Barnett, Elijah Wood og Hannah Marks.
Rex Rudi

Historien

Bandet ble dannet i 1998 av Tomas Drefvelin, Thomas Støyva og Peter Albers som møtte hverandre det året. Allerede samme år spilte de inn sin første låt, «Bemerk Advarsel», på platen Nye Skalder som ble utgitt samme år. På høsten 1999 ga bandet ut sitt debutalbum Her om dagen i Lagunen. Dette skulle vise seg å bli den eneste fullstendige platen med Peter Albers på bass. Året etter skulle han bli pappa og valgte dermed forlate bandet. Senere på sommeren i 2000 kom Julius Lind inn i bandet på kontrabass og bandet skiftet musikkstil fra viserock til pønkete rockabilly. 
Året etter satt gutta på en pub og diskuterte om det andre albumet. Litt senere denne kvelden skulle Tomas Drefvelin skrive om på en sangtekst, så begynte pennen å lage en karikatur av Thomas Støyva. Først tenkte bandet på å lage en musikkvideo til låta «Bare prøv deg» som er med på albumet Kampens hete, men så visste det seg at de ikke hadde nok penger til det. Etterhvert begynte Rudi å lage nye striper, kontaktet Nemi-skaper Lise Myhre for råd og veiledning til det som etterhvert skulle bli Rex Rudi. Tegneserien fikk veldig god oppmerksomhet da den ble utgitt for første gang. 
I 2003 hadde bandet skrevet en platekontrakt med Tylden & co og albumet Kampens hete så dagens lys i august samme år. Samtidig hadde bandet fått et fjerde medlem på plass, Johan Klüwer på munnspill, og tegneserien kom ut som julehefte med CD-en Rock'n'roll Jul samme år.  I 2005 Etter en liten pause og noen konserter og bidrag på albumet Grünerløkka Luftnavn - 10 år i løse lufta ble albumet Backbeat og begjær utgitt i april 2005 på plateselskapet Norsk Rock. I 2006 kom boken Hail Hail Rock'N'Roll utgitt og senere ble juleheftet Gutten med trommestikkene utgitt. I 2007, etter en pause, gjorde bandet konserter igjen og juleheftet De vil så gjerne ha litt julegodter ble utgitt. På våren 2008, etter at plateinnspillingen av Alt er vel var ferdig, slutta Julius Lind i bandet. Senere i den perioden kom Hans E. Wagner med i bandet på kontrabass og boka Go cat go ble utgitt og albumet Alt er vel ble utgitt 27. oktober 2008. 
Etterhvert ble tegneserien forandret. Figurene Julius og Julia forsvant etter juleheftet Pur juleglede...my ass, og Hans og Johan ble med i tegneseriebandet på nyåret i 2009. I 2010 sto det i Nemi at Tomas Drefvelin hadde tatt seg en pause fra Rex Rudi, men oppfordret fansen til ikke å være redde for at tegneserien var nedlagt. Den har bare tatt en pause og lover å komme tilbake når vi minst venter det. I 2011 kom tegneserien tilbake, for så å forsvinne igjen og dukke opp i bladet Blues News. Våren 2016 valgte Tomas Drefvelin å nedlegge tegneserien og heller konsentrere seg om bandet, solokarrieren og tegneserien 20mg Drefvelin. Rex Rudis foreløpig siste konsert var på baren Gamla Beat Bar & Bakhage 8. juni 2016
Valen TV

DVD

Serien ble utgitt på DVD i 2003 og solgte 126 000 eksemplarer på knapt to år. Utgivelsen ble i 2004 tildelt «DVD-prisen» (den første DVD-produksjonen som fikk den prisen).
Laemobothriidae

Utseende

Relativt store lus, denne familien omfatter de største kjente lusene, hunnene av enkelte arter kan bli opptil 11 millimeter lange. Hodet har i den bakre delen et felt med kraftig skulptur, med tapp-formede utvekster. Labialpalper (munnfølere) finnes. Kroppen har seks par åndehull (spirakler). På thorax er mesonotum og metanotum (ryggplatene på det andre og tredje segmentet) sammenvokst. Undersiden av baklåret og noen av bakkroppsleddene har felter med fine hår (microtrichia).

Liv og utvikling

Laemobothriidae lever på fugler og er funnet på fugler fra seks ulike ordener. Slekten Laemobothrion lever hovedsakelig på rovfugler, mens Eulaemobothrion er funnet på tranefugler og storkefugler. Orntihopeplechthos er bare kjent fra den enestående fuglen hoatzin. Noen av artene er også funnet på kakaduer i Australia.

Utbredelse

De fleste artene ser ut til å finnes i Amerika, men familien er også representert med fire arter i Australia og fem i Europa. Siden vertene til disse artene er til dels svært mobile er det sannsynlig at de har meget vide utbredelser.
Kinakål

Kinakål (Brassica rapa ssp. chinensis var. perviridis, kinesisk: 白菜, pinyin: Báicài, hangul: 배추) er en av mange varianter av arten åkerkål i korsblomstfamilien. Kinakålen har lange lysegrønne blad som oppover blir krusete og mer grønne. Bladene danner ett sylinderformet hode og er sprø med en mild kålsmak. Veksten er ettårig og kommer fra Japan og Kina der den er dyrket i lang tid. I Europa ble den først dyrket i Østerrike og Sveits fra midten  av 1900-tallet.
Kinakålvarianten napakål er en av hovedingrediensene i den tradisjonelle koreanske basiskosten kimchi. Varianten bokchoy brukes endel i kinesisk mat.
Pataliputra

Pāṭaliputra, i nærheten av den moderne byen Patna i Bihar, var en gammel by i det gamle India som opprinnelig ble bygd av Magadha-regenten Ajatashatru i året 490 f.Kr. som et lite fort (Pāṭaligrāma) nær elven Ganges. Omfattende arkeologiske utgravninger er blitt foretatt i nærheten av det moderne Patna. På 1900-tallet ga slike utgravninger et klart bevis på eksistensen til veggene til et fort, og på takstoler av tre. Byen var et blomstrende buddhistisk senter med en rekke viktige klostre. Den var hovedstaden til Guptariket (3.-6. århundre) og Palariket (8.-12. århundre).
Michelob Ultra Open at Kingsmill

Michelob Ultra Open at Kingsmill er en golfturnering på LPGA-touren som arrangeres hvert år i mai på Kingsmill Resort & Spa i Virginia. Turneringens siste runde spilles tradisjonelt på den amerikanske morsdagen, den andre søndagen i mai.
Turneringen, som ble opprettet i 2003, har en av de største premiepottene på LPGA-touren. Av denne og andre grunner trekker den derfor et meget sterkt startfelt, og den regnes ofte av spillerne og pressen som «den femte major-turneringen». Den spilles over fire dager og 72 hull.
Tittelsponsor er ølmerket Michelob Ultra og moderselskapet Anheuser-Busch.
Cabo Polonio

Transport

Ruta 10 forbinder Cabo Polonio med Canelones, Punta del Este og Aguas Dulces.
Red Blooded Woman

Utgivelser og listeplasseringer

«Red Blooded Woman» ble utgitt i Storbritannia den 1. mars 2004, og debuterte som nummer fem på singellista. «Red Blooded Woman» tilbrakte til sammen ni uker på topp 75 i Storbritannia. Utenfor Storbritannia ble sangen også vellykket. Grunnet god mottakelse av Minogues tidligere utgivelser, ble «Red Blooded Woman» utgitt i USA til suksess på Billboard-listene. Minogue hadde tidligere blitt en suksess i danseklubber med «Can't Get You Out of My Head» og «Slow». Sangen ble imidlertid ingen suksess på Billboard Hot 100.

Musikkvideo

Videoen ble filmet i Los Angeles i 2003, og har Minogue på en motorvei i en trafikkork. Hun forlater bilen og går rundt på motorveien. Minogue kommer til en annen bil og skifter klær inni den. Iført en rød topp og skjørt, forlater Minogue bilen og fortsetter å gå rundt på motorveien til natten kommer.
Qidong (Nantong)

Qidong (kinesisk: 启东; pinyin: Qǐdōng) er et byfylke i provinsen Jiangsu i Folkerepublikken Kina, mellom Gulehavet og Yangzi (Chang Jiang), på motsatt bredd som Shanghai. Det ligger under byprefekturet Nantong.
Befolkningen var på 910 412 innbyggere i 1999.
Det tales Qihai-Chong (Qi-Qidong, Hai-Haimen, Chong-Chongming) som er en dialekt av språket wu.
Metallisk hydrogen

Metallisk hydrogen er en degenerert fase der hydrogen er elektrisk ledende og har andre metalliske egenskaper som høy refleksjonsevne. Fasen antas å eksistere ved trykk over 400–500 gigapascal (GPa) i store gassplaneter som Jupiter og Saturn.
Tilstanden ble først teoretisk forutsagt av Eugene Wigner og Hillard Bell Huntington i 1935, som beregnet at hydrogen ville bli metallisk ved et trykk på rundt 25 GPa. Senere beregninger har kommet til at faseovergangen ikke inntreffer før ved 400–500 GPa, som er høyere enn trykket i jordas kjerne (360 GPa).
Siden 1996 har det vært gjort flere forsøk på å påvise metallisk hydrogen eksperimentelt. I 2011 meldte forskere ved Max Planck-instituttet for kjemi at de hadde observert noe som virket som en faseovergang til metallisk hydrogen ved et trykk på 260–300 GPa, men det kom flere innvendinger mot eksperimentet og en gruppe ved Carnegie Institution for Science fant ingen faseovergang selv ved et trykk på 360 GPa. I oktober 2016 hevdet to forskere ved Harvard University at de hadde klart å påvise fasen ved et trykk på 495 GPa og resultatene ble publisert i Science i januar 2017. Mulige alternative forklaringer på resultatene har blitt fremsatt og per januar 2017 gjenstår det å se om andre klarer å etterprøve resultatene.
Helga Hernes

Bakgrunn

Hernes ble født Helga Marie Jahncke og var datter av major og senere forretningsmann Heinz Wolfgang Jahncke (1910–92) og lege Lucy Marie Goedicke. Hun ble sammen med andre tyskere i området fordrevet og endte som flyktning i Bayern på slutten av andre verdenskrig. Sammen med moren, barnepiken og tre mindre søsken flyktet hun syv år gammel fra Deutsche Krone i Vestpreussen. De var underveis i syv måneder og var blant annet innom Østerrike før de endte opp i Tyskland.

Utdanning og vitenskapelig arbeid

Hernes har sin utdannelse fra USA der hun i 1967 tok mastergraden og i 1970 doktorgraden i statsvitenskap ved Johns Hopkins University. Doktoravhandlingen hadde problemstillingen: Skal folkeretten være basert på staters suverenitet eller på universelle ideer? På Johns Hopkins møtte hun Gudmund Hernes og de flyttet sammen til Bergen. Forskningsrådet NAVF opprettet et sekretariat for kjønnsforskning der Hernes ble leder. Fra 1970 til 1980 var Hernes tilknyttet Institutt for sammenliknende politikk ved Universitetet i Bergen og i årene 1974–1975 gjorde hun postdoktorarbeid ved Stanford University. Fra 1980 til 1983 var Hernes forskningsdirektør i Norges forskningsråd. I to perioder, 1983–1988 og 1989–1990, innehadde hun stillingen som forskningsdirektør ved Institutt for samfunnsforskning. I årene 1993 til 1996 var Hernes leder for forskningsprogrammet CICERO ved Universitetet i Oslo. Fra 1993 til 1998 var hun professor II ved Institutt for statsvitenskap samme sted. Fra 2004 til 2005 var hun seniorforsker ved NOVA i Oslo og fra 2006 er hun seniorrådgiver for Institutt for fredsforskning, PRIO.

Statsfeminismen

I portrettboken Statsfeministen, statsfeminismen og verden utenfor fra 2013 omtales hun som «statsfeminismens mor». Boka er skrevet av en av Hernes' kollegaer på PRIO, Inger Skjelsbæk. Både Helga Hernes og Inger Skjelsbæk er medlemmer av arbeidsfellesskapet Gender Team på PRIO. Hernes omtaler statsfeminismen som ideen om en «kvinnevennlig stat» - en stat som gir kvinner og menn lik adgang til statens beslutningsorganer og dens tjenester. Med boken Staten – kvinner ingen adgang? som handlet om den sterke underrepresentasjonen av kvinner i beslutningstagende organer, signaliserte Hernes at det var nødvendig med konkrete tiltak for å skape kjønnsbalanse. «Kjønnskvotering er for øvrig et virkemiddel jeg tar æren for», sa Hernes i et intervju med Kilden kjønnsforskning i 2015.

Kjønn, fred og sikkerhet på PRIO

Sammen med forskerne Torunn Tryggestad og Inger Skjelsbæk opprettet Hernes i …. forskergruppen … ved PRIO.

Utmerkelser

I 1993 ble Helga Hernes æresdoktor ved Universitetet i Tromsø og i 2003 ved Stockholms universitet. Hernes ble i 2002 utnevnt til kommandør av Den Kongelige Norske Fortjenstorden. Hun ble i 2018 æresmedlem i Norsk Kvinnesaksforening.
Transamerica

Innspilling

Filmen var den første filmen Harvey og Bob Weinstein kjøpte til sitt nye filmselskap The Weinstein Company etter at de forlot Miramax Films. Filmen ble spilt inn i Arizona og New York i pausen Felicity Huffman hadde mellom to sesonger av TV-serien Frustrerte fruer.

Mottakelse

Felicity Huffman har fått mye skryt for sitt portrett av den nyopererte Bree, og hennes nervøse og angstfylte møte med verden mens hun prøver å dekke over sitt kjønnslige opphav.

Handling

Bree, er en kvinne med transkjønnethet som er en uke unna sin siste operasjon, får en telefon fra Toby, som har blitt fengslet i New York. Tony hevder han han er Brees ukjente sønn. Etter råd fra sin terapeut, flyr Bree til New York fra Los Angeles og later som hun er en misjonær når hun betaler Tobys kausjon. Hun overtaler Toby til å bli med tilbake til vestkysten med bil, for i hemmelighet å droppe Toby av hos sin stefar på veien.
Planene blir imidlertid forandret når Bree finner ut at Toby har blitt misbrukt av stefaren, og de fortsetter reisen mot Los Angeles mens de enten camper ute eller overnatter hos Brees bekjente. Under turen finne Toby at Bree har en transkjønnet historie, og mens de er hos Brees foreldre, etter at bilen deres blir stjålet, finner han også ut at Bree er hans far. Toby forsvinner så i sinne.
Bree fortsetter til LA alene, og får sin operasjon. Etter operasjonen oppsøker Toby henne, og de skværer opp.
Nobuhiro Kawasato

Nobuhiro Kawasato (川里 信弘) er en japansk astronom og en profilert oppdager av asteroider. Til sammen har han oppdaget 105 asteroider. Av disse kan nevnes (9942) 1989 TM1, som ble oppdaget sammen med Tsutomu Hioki.
Asteroiden 4910 Kawasato er oppkalt etter han.
Livry-Gargan

Geografi

Kommunen grenser til Sevran i nord, Aulnay-sous-Bois i nordvest, Les Pavillons-sous-Bois i vest, Le Raincy i sørvest, Clichy-sous-Bois i sør og Coubron og Vaujours i øst.

Historie

20. mai 1869 ble en del av arealet i Livry-Gargan fradelt og slått sammen med arealet til Clichy-sous-Bois og en liten del av arealet til Gagny for å danne kommunen Le Raincy.
Carl Møllers Legat

Carl Møllers Legat er et dansk legat som også benevnes under navnet Carl Møllers Humoristlegat. Stiftet etter en testamentarisk gave på 20 000 kr. fra forfatteren Carl Emanuel Møller, født i København 3. april 1844 og død samme sted 3. mai 1898. Legatet skal deles ut årlig «til en fortrinnsvis humoristisk forfatter under 30 år». Utdeles nå annethvert år.
Maskinlesbare data

Maskinlesbare data er data eller metadata i et format som er egnet for å leses og bearbeides av en datamaskin og dermed lett kan deles på tvers av IT-systemer.
Det er to hovedtyper maskinlesbare data. Den første kategorien er formater velegnet for lesing av mennesker som har blitt kodet med strukturerte data slik at de også er tilgjengelige for maskiner. Eksempler på dette er nettsider med mikroformater og RDFa. Den andre kategorien er data som er i et format som mest egner seg for datamaskiner. Eksempler på som XML, JSON og databasefiler. Regnearklignende formater som CSV kan være i begge kategorier. 
Ustrukturert informasjon, som skannede bildefiler og PDF-dokumenter er eksempler på formater som er krevende for maskiner å hente strukturert informasjon fra.
Badminton under Asialekene 1970

Badminton under Asialekene 1970. Badminton var en av flere sporter under de sjette Asialekene som ble arrangert i Bangkok i Thailand i perioden 9. til 20. desember 1970. Det var tredje gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Japan ble beste nasjon foran Malaysia begge med tre gullmedaljer hver.